Downloaded from YTS.MX
Official YIFY movies site: YTS.MX
Dobro si? Mislim, osim ovoga?
On se čini dobro. Bolje od očekivanog.
Kao prošli put kad sam bila ovdje.
Teško je reći boli li ga, barem dok spava.
No paziš na to, zar ne?
Jer mislim da je najvažnije da to bude što bezbolnije.
Stvar je u tome, a to hoću reći,
da se nadam da mu to možemo olakšati.
Nećemo se svađati.
Ako bude razmirica, razgovarajmo mirno
da ga ne uzrujamo.
Riješimo to kao odrasli ljudi kakvi jesmo.
Ionako nemamo o čemu raspravljati.
Na kraju krajeva, istina je da umire.
Nitko od nas ne može to spriječiti.
Ne želim biti hladna, ali moramo biti uz njega, biti ovdje.
Stvari iz prošlosti nisu važne, ne sad.
To može čekati. Nadam se da se slažeš.
Uzrujana sam. I ti si. Svi smo. Teško je. Grozno.
Nemojmo to otežavati, dobro?
Vidjela sam…
Nije potpisao obrazac NO kako sam tražila.
Mnogo puta. Shvaćam, nije tako lako.
Bilo je lako. Sad je puno teže. Ne želim se svađati.
Samo kažem, sad je teže jer ne ide liječniku.
Moram zvati dr. Sandersa ili nekoga da vidi potpis.
Bilo je puno jednostavnije kad si ga vodila.
Ne znam koliko mi je još ostalo. Njemu.
Važno je.
Jako je važno.
Nakratko je otvorio oči.
To je bilo lijepo. Zna da smo tu.
Vidjelo se da je sretan zbog toga.
Znam.
Neću ovako cijelo vrijeme.
Neću stalno plakati. Samo sad.
Čudno mi je što nisam s Mirabellom i Davidom.
To je i zato.
-Prvi mi je put. -Mogla si ih dovesti.
Ne, dobro je da nisu ovdje.
Dobro su.
Bolje da se sjećaju posljednjeg posjeta.
Bio je bolji. Zbog toga je ovo bolnije.
Već je bio bolestan, naravno, ali ipak vrlo prisutan,
vrlo sposoban.
Nisam mislila da će doći do ovoga, ne tako iznenada.
Gledala sam previše filmova, osobito onih za djecu.
S Mirabellom posljednjih godina. Sve je tako lijepo i svijetlo.
Čak i ako ima teške teme,
u tome ima ljepote i jasnoće.
Ovo je tako stvarno.
Brbljam. Oprostite.
To je zbog jet laga. Još sam labilnija kad letim.
Uglavnom…
Lijepo je što ovdje samo mi.
Tako treba biti. Tako bi on to htio.
Nešto sam prekinula. Oprostite.
Kako si, Rachel? Nismo se čule od Dana zahvalnosti.
Kako si?
Dobro sam.
Ne znam što želiš da kažem. Dobro sam. To je sve.
Definitivno je napušena. Cijeli stan smrdi na travu.
Nego što da sam napušena. Jebački napušena.
Ujutro prvo smotam džoint,
a onda popušim bar još tri tijekom dana.
-Zašto? Jer tako ja funkcioniram. -Briga me za travu.
Ali nije u redu pušiti u kući s bolesnikom.
Tati ne smeta.
Pušim kraj njega sve ovo vrijeme i nikad mu nije smetalo.
Štoviše, sviđa mu se miris. Rekao mi je više puta.
Zbog dima. Dima, ne mirisa. Čovjek umire. Idi van.
Trebalo ti je pet minuta.
Pet minuta da me počneš zajebavati.
Maloprije si se htjela slagati.
Da. Smirimo se. Nema razloga da ovo postane problem.
Ni da si uzme usranu travu i puši vani.
Usranu travu? Molim te, ja kupujem najbolje.
Ne ono govno koje si ti pušila.
-Nisam zaboravila. -U srednjoj.
Odrasla sam, za razliku od nekih.
-Odrasla, a još kuja. -Rachel, Katie, ne. Prestanimo.
Pogledajte.
Zdravo. Tražili ste nas?
Molim vas, dođite sjesti.
-Oprostite, mi… -Nemojte se ispričavati.
Ovo je vrlo stresna situacija.
Prirodno je. Teško vam je.
Dok je moja partnerica Mirabella s njim,
htio bih vam reći kako stvari stoje.
Mirabella?
To je ime moje kćeri.
Stvarno? Krasno ime.
-Ima tri godine. -To je lijepo.
I jako je lijepo da ste sve ovdje u ovakvom trenutku.
Nije uvijek tako.
Svašta se događa u obiteljima. Katkad ne dođu iz medicinskih razloga,
a katkad iz drugih razloga.
Supruga mu je umrla?
Dvaput se ženio.
Da, jest.
Zbog raka dojke prije 20 godina, zar ne?
Žao mi je. Ne znam kako je to bilo,
ali mislim da to pomaže da razumijemo ovaj proces,
sad kad on ne prima hranu i tekućine.
Ja ili Mirabella ili oboje, ako je moguće,
dolazit ćemo svako jutro u ovo doba,
ali imat ćete moj broj.
Potrudit ću se odgovoriti na sva pitanja ili doći ako treba.
Nas ćete zvati kad premine.
Možemo objaviti smrt, osim ako iz medicinskog razloga ne završi u bolnici.
Žao mi je, ali čudno je da se tako zove.
Zamišljam svoju kćer kad je spomenete.
Molim vas, nastavite. Oprostite.
Dobra je vijest to što vaš otac dobro reagira na lijekove za bol.
Rak mu je uznapredovao, a kad patimo,
naša se tijela prirodno bore protiv toga, čak i kad nas to boli više.
Njegova će ugoda možda organski ubrzati proces.
To je velika razlika između hospicija i bolničke skrbi,
gdje je cilj produžiti život.
Mi uvijek želimo da bude što bezbolnije.
S druge strane,
ne utječe samo tijelo na to koliko će brzo preminuti.
Ne mogu vam objasniti znanstveno, no radim u hospiciju 12 godina
i vrlo mi je jasno da je um jednako važan faktor koliko i tijelo.
Tu mu možete puno pomoći
ako se drži i ne želi pustiti iz straha.
Možete ga umiriti i reći mu
da je u redu.
Um nema moć izliječiti ili suzbiti bolest, ne u ovoj fazi,
no ako bude znao da će biti dobro, da ćete vi biti dobro,
to bi moglo puno značiti.
Oprostite. Angel, zar ne?
Kakvo ime, u vašem poslu.
Htjela sam pitati,
otac je trebao potpisati obrazac za neoživljavanje.
Ali iz nekog razloga nije dok je još išao liječnicima.
I dalje mu je to važno.
Zato bih htjela čuti koliko mu je preostalo.
Znam, to nije laka računica.
Nije jasno rekao.
Može se dogoditi bilo kad. Možda nekoliko dana, možda i duže.
Ne izgleda dobro. Vidjela sam ga tek prošli mjesec,
a kao da su otad prošle godine.
Plan je da bar zasad ostanem ovdje.
Naizmjence ćemo ga paziti.
Bit ćemo zajedno kad se to dogodi.
Da odem, dogodilo bi se čim bih bila dovoljno daleko da ne stignem natrag.
Čuješ li to?
Christina mu pjeva u sobi.
Ne znam. Nadajmo se nije Grateful Dead.
To bi ga odmah ubilo. Mrzio je tu glazbu koliko i ja.
Dobro je. Barem se čini tako, kao uvijek.
Nadam se da neće dugo pjevati. Mogla bi mene ubiti.
Ona je…
Ista kao uvijek.
Molila sam je samo da dobije potpis obrasca NO,
što je sada puno kompliciranije.
Tip iz hospicija ne može pomoći, pa moram nekako dovesti liječnika ovamo,
i to u vrijeme kad je budan i donekle suvisao.
Izašla je. Ljuti se jer sam rekla da ne puši travu ovdje.
Kao da jedva čeka da umre da naslijedi stan.
Jebe mi se što će onda raditi ovdje.
Za to nisam odgovorna.
Što radiš? Znaš da to ne smiješ raditi ovdje.
Victore!
Koji kurac radiš? Sve si mi sjebao.
Ne bi to smjela ovdje raditi.
Baš zato.
Sad je legalno. Još živiš u 90-ima, kad si prošli put pušio?
Ma molim te.
Pušim svake noći,
ali kad dođem kući, u svom stanu.
Znaš kakvi su susjedi.
Pošize kad netko ovdje puši cigaretu.
Traže da zovem policiju. To je ludo.
Zašto nisi unutra,
gdje te mogu zvati i potužiti se,
a ti mi možeš reći da odjebem?
Dobro…
zadnji dim.
Ovdje sam zbog glupe sestre.
Govori mi da nam dim ubija tatu.
Kako je Vinnie?
Umire, jebote, ali ne zbog moje trave.
Ona je samo jebena…
Uvijek je nešto.
Izbacila me, a sad ti vičeš na mene.
Bez uvrede. Znaš da te volim,
ali na nju bi trebao vikati, ne na mene.
Ja samo…
Samo pokušavam ostati sabrana, znaš?
Hej. Želiš nam se pridružiti?
Sestra stiže, pa se možemo okupiti oko njega prije toga.
Možemo mu pjevati.
Ili možeš biti sama s njim. I to je dobro.
Samo spava, no izgleda jako smireno.
Sigurno?
Dobro. Ako se predomisliš…
Ne želim da se osjećaš kao da zadiremo u tvoj prostor.
Christina?
Da?
Ovo je bilo unutra.
Ne jedna vrećica jabuka. Tri.
I znaš što? Sve izgledaju staro.
Omekšale su. I to je sve. Ozbiljno, pogledaj sama.
Tri vrećice jabuka,
neki umaci od tko zna kad i to je to.
Koliko ona ima godina?
Mogu otići u kupovinu.
Ne, idem ja, ali nije u tome stvar.
Damien ima devet godina i bolje se brine za sebe.
Tata nije mogao izlaziti, a ona je kupila samo ovo.
Prošlo je samo nekoliko tjedana. Kako će se poslije snaći?
Da ti nešto kažem, ne s našom pomoći.
Živiš na drugom kraju zemlje i imaš obitelj.
A ja imam dovoljno briga. Više nego dovoljno.
Tako je sjebana. Ali to ne može postati moj problem.
Izašla je u kupovinu.
Da, i ona je ovdje.
U smjenama pazimo na njega.
Medicinska sestra je s njim. Dolazi na četiri sata svaki dan.
U redu je.
Ne znam koliko.
Nitko ne zna. Ne želim nagađati,
ali mislim da ću se uskoro vratiti kući.
U redu je.
U redu je. Hvala.
Samo me zanima kako je kod vas. Zabavljate li se?
…da se vrate Kadeemu Jacku.
PELICANSI PROTIV 76ERSA
Evo Jacka.
Zadržava se u zraku
i radi prekršaj u napadu.
Osobna pogreška na Jacku.
Lijepo se provukao,
ali nije pazio na lijevu ruku. Dobra odluka.
Probija se…
Nedostaješ mi. Oboje mi jako nedostajete.
Nije prošao ni dan, a jedva čekam da vam se vratim.
Ovo više nije moj dom.
Imam sreće. Nemaš pojma. Vjeruj mi…
…početnih pet utakmice.
Dekker je vani zbog simptoma potresa mozga.
Je li to ona?
Da?
Da, molim te.
Anđelu moj!
Da, ja sam. Mama je.
Bok, moja slatka, lijepa Mirabella.
Jesam li ti nedostajala?
Čula sam da se jako zabavljaš s tatom.
Plačem jer sam jako sretna što ti čujem glas.
Mama nije tužna, mama je…
Sretna je jer te voli
i jedva čeka da te vidi.
Mirabella, znaš što?
Danas sam upoznala ženu koja pomaže ljudima.
Ona je poput liječnice. Ona jest liječnica.
I pogodi kako se zove.
Kako se čini?
Još spava. Sestra je ovdje još pola sata.
Aleswone? Alejuan? Alijan. Draga je.
-Da je pozovemo? Ima hrane. -Pitat ću.
Možda. Da. Vjerojatno želi kući. Tko zna koliko ima do doma.
Ali da, ponudimo.
Bolje je da nas ne mrzi.
A što je s njom?
Ne želim je ometati.
Reći ću da ima hrane i da je pozvana.
Skuhala sam joj. Možeš joj to reći.
Skuhala sam i za nju ako želi. Reci sestri, a onda i njoj.
Bilo što zeleno. Ako je zeleno, neće to jesti.
Ozbiljno smo razmišljali da joj obojimo hranu bojilom.
Ozbiljno. Ne bi znala je li krastavac ljubičast.
Možda bi je to zbunilo kad naraste.
Možeš računati na to. Neće biti jedino.
Mnogo ih toga zbunjuje kad narastu.
Je li situacija bolja?
S Tracey?
Bolje je relativno. Kako to misliš?
Obraća li nam se? Da.
Je li većinu vremena bezobrazna šmrkavica
koja nas, a posebno mene, smatra neprijateljima
čiji je jedini posao spriječiti je da radi što hoće? Da.
Ja ne…
Nećemo o tome, može?
Je li ti fino?
-Molim? -Je li hrana koju sam skuhala ukusna?
Da, sviđa mi se tvoja hrana.
Hvala što si skuhala tu hranu.
Hrana je ukusna.
Imam parlay. Zadnja ekipa igra.
Zato gledam u mobitel. Radim.
Ili gledaš utakmicu na koju si se kladila?
Da. Kladim se na 413, 10 dolara da zaradim 270.
A gledanje će promijeniti rezultat?
Hvala na večeri.
Vidi, neće ni oprati tanjur.
Napravila sam okret.
To je smiješno.
Tvoja majica.
Da. Našla sam je u jednoj od kutija u našoj sobi.
Trebala bih ih pregledati, uzeti što želim i riješiti se ostalih, ali…
Bilo mi je drago da sam je našla.
Još ih voliš. Ne ideš valjda još na koncerte?
Znala sam voziti par sati kad sam morala.
A Johna Mayera?
Jasno.
Naravno. Obitelj je obitelj.
-Ne spavaš? Bila si s njim do 4. -Ne mogu spavati kad moraju u školu.
Slala sam im poruke. Jay je gori od djece, ali uspio ih je odvesti.
Tracey je preskočila doručak, jasno.
Prije sam odspavala. Poslije ću još.
Znaš da nije odradila smjenu?
Tko?
Aha, da.
Ne znam.
Trebala bih se vratiti k njemu.
-Idem po vodu. -To ti nije čudno?
Čim smo stigle, pustila je svu odgovornost?
Kava je još vruća.
Hvala.
Radim na osmrtnici. Bilo bi dobro da je pročitaš.
Razumijem.
Onda netko drugi mora doći odobriti njegov potpis.
Ovo mu je iznimno važno.
Razumijem to, ali što je, tu je. Sad je previše bolestan da izađe.
Može umrijeti svaki čas. Samo trebam rješenje.
Da, molim vas. Pričekat ću.
-To su Angel i Mirabella. -Da, ja ću.
-Je li sve u redu? -Jest.
Dobro. Idemo pogledati.
Bit će bolje kad to posluša.
Hej.
Jutro!
Rachel, zar ne?
Odjeni se i pridruži nam se. Angel nam govori kako stvari stoje.
Odmah.
Može kava?
Dakle, da.
Govorio sam vašim sestrama da mi se Vincent čini
mnogo lošije nego jučer.
Ne želim reći da znam kad će umrijeti.
Bio sam u pravu jednako često kao i u krivu
i vidio sam nekoliko ljudi u sličnom stanju kao vaš otac
koji su izdržali puno duže nego što sam mislio.
Samo kažem da se pripremite,
posebno na to da će biti nesuvisao.
Jeste li uspjeli voditi neke razgovore?
Da. Mislim, male.
Ima trenutaka kad kaže nekoliko riječi kao odgovor na nešto.
Kad misli da sam netko drugi ili traži nešto što nema smisla.
Još misli da ima posla ili nekakav rok.
Posao je velika tema. Čak i ako je posao bio koma
i osoba je jedva čekala mirovinu.
Ipak, možda je to ciklus bliskosti koji mu je sada potreban.
Nadam se da ćete sve, ako želite,
naći trenutke da kažete sve što trebate reći.
Ako to želite.
Sad bi bilo vrijeme.
-Taj obrazac NO. -Da.
Teško da će netko doći ovamo, a nakon vaših riječi, pa i nemoguće.
Da. Razumijem da vam je to jako važno.
Njemu.
Znam što se može dogoditi bez njega.
Bolničari su slomili skoro sva rebra majci prijateljice
oživljavajući je, a gotovo je preminula u miru.
Jadnica je bila biljka još tri tjedna.
Polomljena i izranjavana.
A to moj otac ne želi. Kad ode, treba ga pustiti.
-Razumijete to, zar ne? -Razumijem.
Ponekad…
Ponekad ljudi ne pozovu odmah hitnu
kad misle da im je bližnji preminuo.
Ponekad nisu sasvim sigurni,
a to može nakratko odgoditi taj poziv.
Da.
Da, ali što ako odjednom mora u bolnicu?
Čvrsto vjerujem u zabranu oživljavanja.
Samo je ne mogu potpisati.
-Da? -Ovako.
Dobro, nećeš u njegovu sobu.
Iako sam ja bila do 4 h, a Christina otad.
Trebamo pomoć, ali svatko se sa smrću nosi drukčije.
To je između tebe i njega
i živi kako hoćeš.
Ali nemoj kao tinejdžerka skrivećke pušiti u kupaonici.
Nisi to skrila. Zaudara na dim.
Ne tražim ni da to učiniš za njega, iako on ne može. Tražim za sebe.
Molim te da me poštuješ i da pušiš vani dok je živ i ja sam tu.
Poslije će ovo biti tvoj stan i neću ti moći govoriti što da radiš.
Želiš trule jabuke u hladnjaku? Super. Želiš pušiti bong dan i noć? Super.
Ali zasad, kad god izađeš pušiti,
misli na to kako me poštuješ
i znat ću da me poštuješ. Dobro?
Može.
Ne želim to slušati. Nisam raspoložena.
-Rachel. -Victore, volim te, ali odjebi.
Zovi koga god, radi što god.
Boli me kurac. Samo znam da je ovo legalno.
Nego što.
Odjebi s tim sranjima.
Kako si? Jesi dobro?
Pa znaš, pokušavam preživjeti.
Da, znam.
Bome znam, brate.
-Ponudila bih ti mjesto, ali imaš klince. -U redu je.
Uskoro će odrasti i otići. Bez brige.
Palit će vlastite džoje.
-Sve znam. -Da.
Sve znam.
Jebena djeca.
Došla sam malo na zrak.
Lako je zaboraviti da vanjski svijet postoji.
Dobro je izaći i udahnuti.
Dugo nisam sjedila ovdje, vjerojatno godinama,
ali lijepo je. Zaboravila sam.
Sjećam se da sam ovdje katkad samo sjedila.
Sjećam se da sam to trebala.
Čudno je da zaboravljamo ono što je dobro za nas,
kao to da se trebamo malo odmaknuti od situacije.
Kako si?
Sigurno ti nije lako
što smo ti Katie i ja ovako zauzele prostor.
-To nije moj prostor. -Jest. Tatin i tvoj.
Ali uskoro će biti tvoj.
Planiram uzeti svoje stvari, ili za smeće ili da ih ponesem.
Oprosti što su tako dugo ovdje.
Neću ti to ostaviti na teret.
Nije mi važno.
Ako nije u mojoj sobi, ne tiče me se.
Meni jest. I samo kažem, nema razloga da ostanu ondje.
Imam dovoljno mjesta.
I previše.
Valjda dovoljno za još jedno dijete kad dođe vrijeme.
No s Mirabellom već imam dosta posla.
Teško je zamisliti dvoje, ali kažu da je lakše.
Barem tako kažu.
Znam da je David spreman.
A ti?
Što?
Djeca.
Želiš li djecu?
Žao mi je, ali ti si luda. Bez uvrede, ćaknuta si.
Ja?
Kako to misliš, luda?
Kako? Na koji način?
Ne znam. Možda zbog onih gljiva.
Jebeni Grateful Dead. Luda sranja.
Da.
Da, jasno.
Znaš…
Znaš, nije baš tako.
Sigurno je tako nekima,
ali meni nije bilo stalo do toga.
Dobro, samo se zajebavam. Napušena sam. Zaboravi.
Ne, ne razmišljam o djeci.
U redu je. Vjeruj mi, mnogo sam puta to čula.
Ljudi me zamišljaju golu u blatu
i sve ono s Woodstocka, ali na koncertima je to grupa ljudi
koji paze jedni na druge.
To je sve.
Svi su
povezani ljubavlju prema glazbi,
što im omogućuje da se povežu, druže i brinu jedni za druge.
To je za ljude koji to nisu našli nigdje drugdje,
nisu to dobili, pa su to morali pronaći sami.
Da. Barem je tako nekima, ne svima.
Trebala bih malo prošetati.
Idem po hranu.
Želiš li nešto konkretno, nešto posebno?
Ne, ništa. Hvala.
Dobro. Vidimo se uskoro.
Da.
Vidimo se uskoro.
Ured dr. Roberta Sandersa dao mi je vaš broj
jer vi možda možete doći u kućnu posjetu.
Moj je otac jako bolestan.
Umire.
Hvala. Da.
I želi potpisati nalog za neoživljavanje, ali preslab je da dođe.
Da, pri svijesti je.
Mislim, ne uvijek. U hospicijskoj je njezi kod kuće.
-Mislite li da bi liječnik… -Katie?
Čudno diše. Nešto se događa.
Tata?
-Rachel, dođi. -Tata, ako me čuješ…
-Čudno diše, nešto nije u redu. -Tata?
Ne osjećam… Nema… Ne reagira.
Mislim da trebamo nazvati hitnu.
-Ne. -Trebale bismo.
-Ne. Nazvat ću Angela. -Dobro.
-Dobro je. -Dobro je.
Dobro je.
Jebeš mi sve.
Da, to je bilo ludo.
Mislila sam…
-Da. -Ne znam.
Znam da je snažan. Ne možemo ga otpremiti dok ne bude spreman.
-Znači, slaviš? -Nego što.
Dobro da sam kupila vino. Nisam znala da ću slaviti život, ali evo nas.
Natočit ću ti.
Samo malo. Angel je rekao da uskoro dolazi.
Ne bismo trebale slaviti kad dođe. Loše bi izgledalo.
Angel.
Anđeo smrti.
Samo popij.
Živio tata.
Shvatila si što je Angel prije htio reći?
Ne zovi njega ni nikoga dok tata ne umre.
Dobro pazi da ne diše.
Idem k njemu da vidim je li sve u redu.
Anđeo smrti dolazi i otima ga.
Idi.
Duboko u terenu kotrlja je desnom rukom u koš.
A ta taktika…
-Igraju… -Nemoj to raditi. Prestani.
Ne, kladila sam se na obje.
Nije važno. Gledaj jednu. Iritantno je kad šaltaš naprijed-natrag.
Odaberi važniju i gledaj tu. Ovako ne znam što se događa ni u jednoj.
Samo naprijed-natrag.
Ili?
-…posjed lopte. Bravo, Nigele Hayese. -Hvala.
Dobiva više posjeda. Kako? Predao se tijelom.
Gasser to radi ovdje.
Moramo to vani popušiti.
…na drugu stranu.
Zatraženo je.
Gledamo utakmicu.
Žao mi je, nije vrijedno toga.
Nema problema. To mi je posao.
Drago mi je što ste zvale dok sam bio u blizini.
Poslije bih bio na putu u Queens.
Očito smo sretne što je još s nama,
ali ispuštao je neki zvuk kad je počeo otežano disati…
Bojim se, bojimo se, da ga boli.
Da, a Mirabella to sad provjerava.
Tolerancija na drip svakako raste, kao i bol.
Svakako bih predložio da povećamo morfij.
Moramo naći tu granicu. Dovoljno da pomogne, ali ne i da ubije.
-Kad Mirabella završi, reći će nam. -Ali sad shvaćate što sam govorila?
Mogle smo nazvati hitnu. I zvale bismo da je dalje tako disao.
Očito je patio i nismo znale što bismo.
Shvaćam. Shvatio sam. Vjerujte mi, nitko ne želi ono stanje između.
Svi želimo da prijeđe što mirnije.
Ali Mirabella će nam reći točno koliko mu još može dati.
A ako se ovo ponovi? Ako ga boli i damo mu više od preporučenog?
Ne smijete to namjerno. U ovom gradu to se smatra ubojstvom.
Trenutačno i u većini države,
čak i ako to pacijent traži.
To možete učiniti samo ako pogriješite,
ako je nenamjerno.
Možda netko nije dobro izmjerio količinu.
Katkad samo malo više može biti smrtonosno.
Ne znam, ali pogrešaka je bilo, a nesreće se događaju, zar ne?
Žao mi je što je patio.
Shvaćam koliko je to vama bilo strašno,
ali sad je s vama, a ne u bolnici,
i nadamo se da će odsad sve biti mirno.
Anđeo jebene smrti.
Nisam li ti rekla?
Pokušava pomoći. Ti ga ispituješ.
Da, i pomaže. Vjeruj mi, cijenim to.
No ne mislim slučajno predozirati tatu, kao što je Angel rekao.
-Samo ne želim da pati. -Organizirajmo večeru dok je sestra ovdje.
Dobro. Ne želiš ići onamo. Shvaćam.
Želiš vina? Ostale su dvije čaše.
-Još jedna ako želimo… -Ne bih.
Rachel?
Da? Ima li problema?
Ima li problema? Reci ti meni.
Molim te, ne počinji. Pušili smo vani kako si tražila.
Sad ćemo biti u mojoj sobi.
Ne misliš li da je malo čudno? Nekako jest.
Pozvala si neku osobu u kuću baš sad?
Bi li neznanac trebao biti ovdje dok on umire?
On nije neka osoba. Benjy i ja se već neko vrijeme družimo.
Samo zato što ga ne poznaješ ne znači da je neznanac.
A tata ga voli. To je važno.
Dobro.
Trebala bi joj malo popustiti.
Ali njoj je sve lako.
Bilo je strašno. Bila sam sigurna da će umrijeti.
Disanje mu je ludo zvučalo, lice…
Nadam se da ću zaboraviti taj prizor.
Da, sad su mu dali više. Spava.
Ne znam hoće li biti više trenutaka.
Dobro sam. Barem to znači da ću se uskoro vratiti kući.
U redu je.
Katie je počela piti prije nekoliko sati, a ona i Rachel jednostavno…
Uglavnom, u redu je.
Sve je u redu.
Kakva priča. Treća zamjena cilja na Državno prvenstvo.
Što?
Ništa. Ne trebam još da mi spavaš ovdje.
-Imam dovoljno briga. -Fino mi je. Neću zaspati.
-Ne izjednačavaj me s tim kujama. -To su mi sestre.
Ja ih mogu zvati kujama, ti ne.
Da, dobro.
Sestre ti govore da pušiš vani. Ovo je tvoj dom.
-Ne treba mi drama. -Dobro.
Dobro. Stišaj se.
Dobro, ali znaš da je to sranje, zar ne?
Znaš da ne moraš raditi što kažu.
Ti si se cijelo vrijeme ovdje brinula za tatu.
Odjednom je to njihov stan?
-Neka odjebu. -Prestani.
Molim te, budi tiho zbog mene. Vičeš.
Samo kažem…
Gdje ti živi sestra?
U Brooklynu?
Koliko je često dolazila?
Najviše jedanput mjesečno.
Ni toliko.
To su pizdarije.
I ti znaš da joj to trebaš reći.
A ona druga? Vidi se da nije s ovog planeta.
-Dobro. -Ide mi to.
Dobro mi to ide.
Ako nešto znam,
znam kad netko sere ili kad je lud.
A to nisi ti.
Nisi nijedno od toga.
Gle, možda se prave da kuže,
ali ne kuže.
Dobro?
Razumiješ?
Kužim.
„Nakon Obalne straže
Vincent je pohađao večernju nastavu na ekonomiji,
gdje se zaljubio u tihu, zelenooku djevojku iza sebe.
Ona je postala Margaret Dyson 1978.,
a zajedno su imali dvije kćeri.
Margareta je podlegla raku dojke 1994.
nakon duge borbe uz Vincenta kraj sebe.
Tri godine poslije…
Vincent se oženio Sarom Brodsky,
čiju je mladu kći odgojio kao svoju.
I Sarah je umrla prije Vincenta nakon vlastite bitke s…”
Ima dovoljno hrane za vas ako nam se želiš pridružiti s Rachel.
Dobro, hvala.
Bilo mi je drago.
Upoznali smo se već.
Nije bilo tako davno.
Prije nekoliko mjeseci.
-Ne sjećaš se? -Nisam sigurna.
Ne sjećam se.
Onda valjda posljednji put kad si bila ovdje,
jer to je bilo davno, zar ne?
Zapravo, upoznali smo se baš ovdje.
Vinnie i ja gledali smo utakmicu.
Bucksi protiv Bullsa.
Često smo gledali utakmice zajedno.
-Lijepo. -I bilo je.
S njim sam se ovdje osjećao kao doma.
Uvijek sam mu se veselio.
Katkad ne bismo ništa rekli. Sjedili bismo i gledali.
Samo gledali.
Katkad bismo razgovarali.
O glupostima.
O životu,
takvom nečem.
Starci.
Neki su takvi. Ne svi,
ali obično se slažem s njima.
Katkad su mudraci.
Ili jesu ili nisu.
Zato mi se Vincent odmah svidio.
Čim me vidio,
znao je da neke stvari neću reći,
da to ne moram reći jer sam mu sličan.
Zvuči kao da ste imali dobar odnos. Lijepo je to čuti.
I ja znam čitati ljude.
Ne moraju ništa ni reći.
Sve odmah shvatim.
Ili barem većinu.
Lako je kad me netko gleda, ali zapravo…
gleda kroz mene.
Ne razumijem.
Ako nam se ne želiš pridružiti, samo kažem da ima dovoljno hrane.
Možeš uzeti dva tanjura.
Vidiš?
Shvaćam što radiš.
Mislim, možda je to očito,
ali vidio sam prije nego što si progovorila, samo u prolazu.
Mislim da si pogrešno shvatio.
Ništa nisam pogrešno shvatio.
Ovo nikako nije nesporazum.
Shvaćam.
Samo to što nudiš hranu je vlasništvo.
Vidiš li to?
Sjedio sam za ovim stolom više puta nego vas dvije godinama.
-On je naš otac. -Da, ali tko je bio ovdje?
Neće se zauzimati za sebe.
Rachel se zna brinuti o sebi.
To je nešto što volim kod nje, ali ne zauzima se za sebe.
Pogotovo ne s vama. Što si vi…
Shvaćamo, hvala. Dovoljno smo čule.
Ne, niste,
jer ne biste glumile kao da ste bile ovdje sve ovo vrijeme.
Tko je vodio staroga na toalet?
Tko je…
Tko je dijelio tablete
u onu glupu plastičnu posudu s danima
baš onako kako sam gledao mamu
kako to radi za svog oca kad je umirao?
Dobro, pozvat ću je. Makni nam se s vrata.
Osjećam što si pio odavde.
Jadnica ga je hranila.
Kad je htio samo jabuke,
tko ih je rezao i hranio ga njima?
Vraga vi razumijete.
Rachel, reci si jebenom pijanom dečku,
ili što god bio, da odjebe.
Ne želim da bude ovdje.
Benjy, odjebimo odavde.
Želim pozdraviti Vincenta. Mogu li se pozdraviti?
Da, naravno.
Ideš sa mnom?
Čekat ću ovdje.
Jao.
Hvala. Puno vam hvala.
Jako nam pomaže što ga dolazite paziti u ovo doba svaki dan.
Tako možemo malo izaći iz sobe.
Samo da udahnemo, znate?
Ponekad je sve skupa previše.
Žao mi je zbog onog prije.
Postalo je stresno. Ali vi ste već sve vidjeli.
Nema problema.
Dakle, sutra u 17 h?
Da, osim ako se nešto ne dogodi.
Nazvat ću ako je tako.
Kao da je… Ne znam.
Vidjet ćemo kako će biti sutra, ali ne znam koliko će još.
Nije mu dobro.
Oprostite. Znam da morate ići.
Zaista, hvala vam za danas.
Vidimo se sutra.
…na cipelama
I znao sam bez pitanja Voljela je blues
Nosila je grimizne begonije
U kovrčama
Odmah sam znao Nije bila poput drugih
Rachel?
-Mogu li nešto reći? -Ne zanima me.
-Nisam ništa rekla. -Ne zanima me.
-Želim reći… -U redu, ovako.
Ne moramo si ništa govoriti. Ništa ne želim čuti.
Učini što moraš dok si ovdje i onda gotovo.
Prekinut ćemo odnose. Dotad se možemo izbjegavati.
-Ne mislim da je to praktično ni ispravno. -Ne radi se o tebi.
Ne, radi se o našem ocu.
-To je smiješno. -Zašto?
Zoveš ga „naš otac” samo kad želiš nešto od mene.
Obično kažeš „moj otac”.
-Ne budi smiješna. -Što se događa?
Pokušavam joj se ispričati, ali kao što vidiš…
Jebo tvoju ispriku, fakat!
Krasno. Lupaš vratima dok umire u susjednoj sobi?
Jebena razmažena kujo!
Koji kurac radiš?
-Čekajte! Ne! -Što radiš?
Ne!
Nemaš pojma! Razbit ću te, jebote!
-Razbit ćeš me? -Da!
Ti si jebena propalica! Pijavica, bitanga…
Christina, makni ovu kuju odavde!
-Hajde! -Prestanite!
Prestanite!
Obje vas mrzim! Obje ste kučke!
Vi ste mala jebena djeca!
Christina, kamo ideš?
Hej.
Izašla sam da se spakiram. On je dobro.
-Zašto si se spakirala? -Trebala bih kući.
-Kasno je. -Bilo bi dobro da odem.
Ako nešto bude, javi mi i vratit ću se.
Nešto će se promijeniti. Znaš to.
Christina, ne znam što želiš od mene.
Očito postoji problem među nas tri. Nisam ni znala da je između nas.
Ipak, ona živi ovdje, a ti daleko.
Ima smisla da ja odem.
Oprosti. Umrijet će i nećeš biti ovdje,
i nećeš mi oprostiti.
Žao mi je. Ne želim da odeš.
Želim da nas tri nešto smislimo,
da učinimo što možemo da se pomirimo, bar zasad.
Mislila sam da se nas dvije dobro slažemo.
Iznenadila sam se.
Katie, bila sam ljuta.
Naljutila sam se.
Dopusti mi da nešto kažem.
Preplašila sam se.
Hej, sjednimo.
Sve tri.
Možemo ostaviti otvorena vrata.
Čut ćemo ako se nešto događa.
Ne znam baš.
Znaš da će umrijeti dok razgovaramo.
Ne bih rekla.
Pogotovo ako čuje da sve zajedno razgovaramo.
Mislim da neće doći.
-Hej. -Hej.
Katie piše tatinu osmrtnicu.
Dobro.
Prije mi ju je čitala.
Kad sam čula što je napisala,
pomislila sam da svaka od nas ima vrlo različitu priču.
O tome tko je on i tko je bio nama.
Sve nas je odgojio, ali u različito vrijeme.
Imale smo različite živote, iako smo živjele zajedno.
Iselile ste se prije mog puberteta,
pa je normalno da smo različite.
Žao mi je zbog onoga što sam rekla.
Ne mrzim nijednu od vas.
Ne mislim da ste obje kučke.
Bila sam ljuta.
Bila sam uplašena. Baš to nisam htjela da se dogodi.
Ispričavam se.
Ma nema veze.
Nije to bio problem.
Hoću reći, sve je u redu.
Ne moraš se ispričavati, ali prihvaćam ispriku.
Da, u redu je, Christina. Prihvaćam ispriku, naravno.
Ispričavam se što si se našla između nas.
Pa…
I ja sam se htjela ispričati prije onog kaosa.
Zašto?
Pa, jer sam te kritizirala zbog jabuka u hladnjaku.
Nisam znala da su za tatu. Žao mi je.
I to je bitno?
Jabuke ti govore sve što trebaš znati?
To je bilo jedno. Pogrešno sam to pretpostavila.
Još nešto?
Da.
Od početka sam znala da sam u tvom prostoru.
Gluposti, stan je i tvoj. Ja to znam, ti to znaš…
Ali živiš ovdje. Na ugovoru si.
Drugi put spominješ to sranje. Što želiš reći?
I ti si to spomenula. Vani.
Što je s tim?
Ništa. Samo to da će ovo biti tvoj stan kad umre.
Misliš da to želim? Da me briga?
Oprosti, možemo li…
Stišajmo se. Moramo čuti njegovu sobu.
Dobro? Nijedna od nas ne želi reći
bilo što osim onog što znamo.
Znamo?
Rachel, naravno da ti je stalo do njega.
Ali stan je dobra prilika.
Budimo iskreni. Nitko u gradu nema ovakvu stanarinu.
Gotovo nema jeftinije.
To je dobro.
-Drago mi je. Želim da ga imaš. -Onda zajebi. Ne želim ga.
-Što sad? -Ne budi smiješna. Zašto bi otišla?
Jer smo onda gotove, ovom je sranju kraj.
Ovo nema smisla.
Christina, objasni joj.
-Ne znam. -Ne pravi se glupa.
Jebi se.
-Dobro. -Hej, prestanite.
Sve je u redu.
Mislim
da Rachel pita
što nas povezuje nakon što umre.
Ne nas.
S vas je dvije jasno.
I shvaćam te, Christina.
Živiš tisućama kilometara odavde.
Imaš svoje dijete. Vjerojatno ćeš ispljunuti još hrpu.
Imaš svoj život, grad nije za tebe. Kužim.
Onda je samo važan odnos s Katie?
Ne, jebote! Ti se bar ponašaš kao da imamo nešto zajedničko.
Vidiš? To sam htjela reći.
Svaka ima svoju priču, ali ne znamo priču one druge.
Pretpostavljamo.
Ali možda samo… Pa…
Prije nego što ispljunem još djece, što je jebeno odvratno…
-Istina je. -Nema pljuvanja. To ne ide tako.
Meni tako izgleda.
Dobro, prije nego što odlučim povećati obitelj, ako to odlučim,
nadala sam se napraviti više.
Na primjer?
Što bi trebala napraviti?
Život ti je savršen.
Ja to znam, svi znaju. Svima si nam rekla.
To misliš?
Misliš li da to govorim kad ti pokazujem Mirabelline slike
ili govorim o sebi?
Katie?
Tako se to i tebi čini?
Kvragu!
Stvarno, kvragu.
Uopće to ne mislim. To nije…
Hej, žao mi je. Ja…
Stvarno te nisam htjela povrijediti.
Mislila sam da je očito.
Nikad se ne žališ ni na što.
Možda da Mirabella neće jesti zeleno povrće ili nešto.
To samo ja mislim.
Zaboravi što sam rekla.
Što si još mislila napraviti prije negoli rodiš još djece?
Nadala sam se da mogu izgraditi odnos s tobom, na primjer.
To je lijepo, Christina.
Baš jest.
Mislila sam da imamo odnos.
-Ne, pravi. -Takav je, kakav je.
Gledaj…
Zaboravimo to.
Različiti smo tipovi ljudi.
Barem vas dvije dijelite krv,
imate istu majku.
-I oca. -Pa očito.
Znam to.
Dobro? Ali on je i moj tata. To govorim.
Znaš, on je i moj tata. Jednako kao i vaš.
-Ali imala si i drugog tatu. -Kojeg nikad nisam poznavala.
Umro je kad sam imala jebene četiri godine.
Ipak ti je bio otac. A kad je bio, Vincent je bio naš.
Evo ga.
O tome se ovdje radi.
Nisam imala oca
prije njega.
Dobro?
Koji dio ne razumiješ?
Bio mi je tatica.
To je moj tata ondje,
ovdje,
koji jebeno umire.
Znaš?
To je moj tata.
To je moj tata, dobro?
Znam. Ne kažem da nije. Samo sam…
Možda se ne žalim, ali to ne znači da nemam problema.
Bila sam ovdje zbog njega,
ne ovoga glupog stana.
Bože.
Našla sam liječnika koji može doći potpisati obrazac.
To je dobro.
-Oprosti, rastežeš se. -U redu je. Završavam.
-Želiš li kave? -Može.
Problem je u tome što tata treba izgledati prisebno.
Da, to je možda zeznuto.
Sinoć mi ništa nije rekao.
Malo je mumljao, ali ne znam što.
I sa mnom. Je li krivo ako mu dam kave?
Dobro, možda ne.
Trebamo samo jedan trenutak prisebnosti.
Znam da to ima u sebi.
Kava je dobra. Hvala.
Oprosti zbog sinoć. Izmaklo je kontroli.
I ti meni.
Jučer sam nešto shvatila nakon što smo sve razgovarale.
Blesavo je.
Davno sam to trebala shvatiti, ali nisam iz nekog razloga.
Majka joj je umrla, kao naša.
I to nam je zajedničko osim tate.
Nismo o tome s njom razgovarale.
Bila si mlada.
Da. Sve smo bile.
Vjerojatno premlade za značajni razgovor.
Stigao je liječnik.
Možeš li…
Želite kave? Svježe skuhana.
Imamo i vodu i sok.
On je ovdje straga.
Sestra dolazi u tri, no pokušajmo ga probuditi.
Tata? Tata, kako si?
Ja sam Christina. Ovo je naš otac.
Povucimo ručicu da…
Pritisni gumb da ga malo uspravi. Da.
Samo se odmara. Rekao je nekoliko riječi.
-Tako. -Je li bolje, tata?
-Dobro. -Da.
Valjda samo…
Da ste ga bar vidjeli.
Prije par mjeseci, dok je još bio pokretan.
Nisam se trebala brinuti.
Trebao je samo puls.
Unutra i van, 550 dolara, deset minuta.
To mora da je dobar život. Ali da, barem je gotovo.
Reci joj da mora. O tome nema rasprave.
Ne mogu ja uvijek biti loša osoba.
Zla majka.
Ovdje je dovoljno teško.
Takva sam ovdje. Ne shvaćam.
Ne razumijem kako sam postala ta osoba svima. Nije pošteno.
Ja nisam takva. Nitko me ne pušta da budem drukčija.
Ništa, zaboravi.
Dobro.
Neka Tracey radi što god želi. Više ništa ne mogu.
Čujemo se poslije.
Ti si samo dobar mali dečko.
Veliki dečko?
Slini kao veliki.
Bože.
Ovo je dobar pas, zar ne?
Kladim se da jede kao konj.
Zdravo.
Da, tako je.
Trebao bi otvoriti ranije. Kakva su to sranja u 10 h?
Zato ova četvrt ide kvragu.
Otvorit ću svoju trgovinu bongovima. Otvorenu non-stop.
Samo uzmite svoja sranja i odjebite, znaš?
Da. Jebenu veleprodaju.
Dobro, stari.
Neću je stvarno otvoriti, bez brige.
Jutro!
Zdravo.
Kako ste?
Ne mogu se požaliti.
To je dobro.
Upravo sam posjetio vašeg oca.
Vidim da imate potpisani obrazac NO.
Da, jutros je došao liječnik.
I mogao ga je potpisati? Bio je svjestan što se događa?
Jest.
To je iznenađenje. Mislim, dobro je.
Upravo sam vam htio reći sestrama…
Ovo je teško čuti,
ali jako bih se iznenadio da vam otac opet dođe svijesti.
Srećom, čini se da mu je ugodno.
Što se tiče onoga poslije,
Mirabella i ja doći ćemo čim budemo mogli
i srediti što više možemo.
Ali na određena pitanja nećemo moći odgovoriti.
Kad shvatite da je preminuo, pokušajte to zabilježiti.
Naravno,
to ne mora biti u sekundu. Razumijemo to.
Odaberite minutu u vremenskom okviru.
Pokušajte odlučiti koja će što raditi,
tko će zvati, a tko bilježiti.
Trebat ćete jedna drugu.
Dobro da vas je tri.
Kao da govorite da je ovo kraj.
Stigli smo.
Do kraja.
Da, ali nije li to bilo jučer?
Bez uvrede, ali znamo da umire. Shvaćamo.
Navodno ne možete reći kad,
ali onda svaki dan dolazite i govorite: „To je to.”
Ne želim govoriti u njihovo ime.
ali iscrpljuje me to, znate?
Imale smo mnogo vremena za oproštaj.
Da, svakako jučer.
-I danas. -Da.
Oprostite ako sam vas uzbunio. To mi nipošto nije namjera.
No kraj stiže.
-Zato sam ovdje. -Znamo.
I bili ste sjajni. Vjerujte mi, zahvalne smo.
Išle smo kasno spavati.
Morala sam.
Tip dolazi svaki dan reći da će umrijeti.
Već je dovoljno loše, a on još drami.
Da.
„Dobro jutro. Tata će vam umrijeti.
Može li malo kave?”
Što je s vama?
Oprosti. Trebala sam šutjeti.
Ne, imaš pravo. Trebao bi reći nešto drugo,
da će uskoro žonglirati, samo da vidi slušamo li.
Žonglirati?
Nešto nasumično. Bilo što.
Zašto to? Tata ne zna žonglirati.
-Zna ono s nestajanjem kovanice. -Pa da!
Dobro. Pa…
Da.
„Vaš će tata svaki čas skriti kovanicu.”
Da, sviđa mi se to. Meni to ima smisla.
Napušena si. Ali slažem se.
Hoćeš li ući?
Ako želiš. Ne silim te, ali ako želiš biti ondje s nama,
ili bez nas, samo reci.
Dobro, idem onamo.
Javit ću ako se nešto dogodi.
Ako kovanica počne nestajati.
Ne planiram samo prekinuti naš odnos kad umre.
Kakav to odnos?
Kakav želiš da bude?
Ne, javi se na telefon.
Tracey!
…toliko radi. Tim Bennett obara Jimmieja Hunta.
To su posljedice.
Bennett posrće i nastavlja.
Briga me što si bila na ručku.
…iznimno snažan branič…
Tracey?
Takve braniče volim,
koji bez problema dojure i probiju obranu…
Ne mogu.
-Jedno je jasno. -Tracey?
U jednom trenutku ove utakmice moraju…
Tracey, slušaj me.
Prestani i poslušaj me.
Nemoj to raditi!
Tracey, molim te…
Tracey!
-Sigurno ne želiš bar pola? -Nisam gladna.
Čudno je, ali upute tako kažu.
Nema veze.
Stvarno ništa nećeš?
-Stalno sam gladna ovdje. -Stvarno?
Hoćeš pauzu? Mogu k njemu.
Dobro sam. Želiš li biti ondje s njim?
Možemo biti zajedno. U redu je. Samo mu čitam.
Ne, u redu je. Imam ovdje posla.
Znaš li gdje je Rachel?
Christina?
Hej.
-Ovdje si. -Da.
Malo sam sjela. Reci.
Ništa. Samo sjedi. Sve je u redu.
-Umro je? -Nije.
Nazvale bismo te da se to dogodi.
Ne znam baš.
Samo je čudno što sjediš ovdje.
-Katie je skuhala hranu. -Da.
Ovdje je prilično čudno.
Samo sam malo sjela prije nego što se vratim tati.
Dobro.
Da.
Idem provjeriti rezultate. Imam 16-ostruki parlay.
Pogodit ću govno,
ali tko zna.
Jesi li dobro?
Dobro sam.
Dobro.
Evo, uzmi ovo.
Hvala.
Nema na čemu.
Bok, tata.
Imamo Clipperse s +125,
Billse s -200,
Titanse s -145,
Vikingse s -900,
Metse s -115
i Eaglese s -220.
Nego…
dvadeset dolara za zaradu od 724 i sitno.
Ludo, ne?
Da.
Dobra večer, uđite.
Kako je? Kako vam je otac?
Još je s nama, drži se.
Želite jesti? Skuhala sam juhu.
Ne? Može kava?
U redu.
Javite ako se predomislite. Skuhala sam previše.
Sad se ideš kupati? S Patkicom? S kim još?
Pjena?
Kako je tata dobar.
Poprskaj malo vode i za mene.
Hej.
Imaš posla.
Ne, ništa. Sve je u redu.
Samo vas želim čuti, falite mi.
Hoću. Hvala.
Smjestite se.
Osvijestite položaj u kojem sjedite.
Upamtite da je temelj meditacije
samo sjediti i znati da sjedite.
Svi ostali pogledi…
Kako si, Rachel?
Dobro.
Kako je tata?
Drži se.
Još je ovdje.
To je dobro.
Da.
Pa, znaš što bih ti trebao reći.
O pušenju ovdje.
Recimo da sam to učinio, dobro?
Može.
Hvala.
Koliko puta na dan to radiš?
Kad god mogu.
Obično nemam vremena, ali pomaže mi.
Pridružiš mi se?
Ne, hvala.
Možda ću početi kad djeca odrastu. Odu od kuće.
Ne mogu ovo napisati.
Trebaš pitati Rachel.
Stvarno?
Jesi li zauzeta?
Pišem njegovu osmrtnicu. Nadala sam se da mi možeš pomoći.
Ne znam ništa o tim stvarima.
Ni ja.
„Vincent je bio ponosan što radi u Odjelu za gradsku upravu.
Radio je 32 godine kao viši nadzornik, omiljen među kolegama.
Vincenta ćemo pamtiti po predanosti obitelji i prijateljima,
njegovoj srdačnosti, duhovitosti i nepokolebljivoj ljubavi prema Jetsima.”
I to je to?
Zasad.
I znam da sve zvuči tako suhoparno.
ali kako da sažmem njegov život u nekoliko riječi?
Zasad ti dobro ide.
Ne znam tko to čita. Ja ne.
Ako si znao osobu, znao si je.
To je više zapis,
kao da kažeš da je osoba postojala, ako tko želi znati.
Kladit ću se
da možeš napisati bilo što i nitko neće primijetiti.
„Oženio je nekoliko ludih kuja, odgojio nekoliko ludih kuja.”
Hvala.
Dobro, ozbiljno.
Vincent je…
volio Jetse.
Da, to imam.
Voli se smijati glupostima.
Voli stare filmove,
sluša ploče.
On…
Katkad zove vijesti na radiju
i raspravlja s voditeljima.
Strašno se naljuti, počne vikati,
a onda zaboravi zašto.
Jebe mu se za puno toga za što bi nam se trebalo jebati.
„Jebe mu se za puno toga za što bi nam se trebalo…”
To je točno.
-Sve što sam rekla je istina. -Znam.
I zanimljivije je od mojega.
Ali i to je popis.
Pokušala sam.
Jednog dana, nakon Sarine smrti…
Katie, kad si otišla na faks ili ljeto prije,
ali nisi bila u gradu, a ti, Rachel…
Puno si izlazila, pa nije bilo tako neobično
da tata i ja budemo noću sami u kući.
Nisam trebala pomoć sa zadaćama, a on je još tugovao,
ali katkad bismo pogledali film nakon večere, ili seriju.
Još puno razmišljam o tom vremenu.
Bilo je mirno.
Jedne se noći jako uzrujao zbog nečega što smo gledali.
Znam samo da je netko umirao
i htio mi je objasniti
da smrt koju smo gledali u filmu
nije imala veze sa smrti u stvarnom životu,
da knjige i filmovi
i ostalo prikazuju smrt pogrešno.
Da je sam čin pretvaranja toga u slike ili riječi već pogrešan.
Da je to velika laž. Kao to što smo gledali…
Sjećam se toga.
„Jedini način da sažmeš nečiji život,
jedini način da vidiš širu sliku,
što su radili, tko su bili, kako su voljeli i bili…”
-Što je bilo? -Ne. Spava.
Vrijeme je da odem.
To je bilo ludo.
-Mislila sam da je nešto bilo. -I ja.
Ovo je ludo.
Sve smo bile na rubu. To je tako pogrešno.
Idem je ispratiti.
Što? Ne, čekaj malo.
Ne ostavljaj nas tako. Htjela si…
Što je tata rekao o smrti?
Jasno.
Da pravi osjećaj smrti možeš dočarati jedino
kroz odsutnost.
Sve ostalo je fantazija.
Dobro.
Dakle,
nemoj ništa pisati.
Mislim da je tata htio reći
da nećemo znati tko je bio do poslije smrti.
Ali mislim da znam tko su ljudi dok su još živi, zar ne?
Da.
Pa recimo. Barem tko su sada.
Ja…
Ne tiče me se, ali…
Čula sam kako se svađaš s Tracey,
ali to je ona sada. Tinejdžerica.
Znaš to.
Mislim da je tata mislio
na cijelu stvar.
Na sve zajedno, znaš?
Na sva različita vremena i različite ljude koji možemo biti,
na sve to.
Da.
S Tracey je lako zaboraviti.
-Čini se da će uvijek biti ovakva. -Neće.
Bit će razmažena kad odraste, ali razmažena na drugi način.
Šalim se.
Da, znam.
Žao mi je što nisam češće dolazila da ti pomognem.
Puno si preuzela.
U redu je.
Sviđalo mi se to.
Ali hvala ti.
I nadam se da nećeš otići odavde.
Zašto?
Jer želim zadržati stan u obitelji.
Želite li zajedno ići k njemu?
Hajde, idemo.
-Vidi tko je došao. -Sve tvoje cure.
Bok.
Tata, ja sam.
Gore.
Što kažeš, tata?
Ne razumijem. Želiš da te pomaknem?
Molim te, ponovi.
Mislim da tata želi sjesti.
Stvarno?
Tata?
-Pazi na sliku! -Dobro.
-Bože. -Cure.
-Je li ovo dobra ideja? -Polako.
Dobro. Pazi, molim te.
-Pazi mu na stopala. -Slijedite me.
-Pazi. -Dobro. Evo, tata.
-Drži ga ravno. -Dobro.
-Dobro? -Evo nas.
Dobro.
Želi sjesti u fotelju.
Da? Je li to mudro? Što ako ga moramo premjestiti?
Kamo?
-Dobro. -Dobro.
-Evo. -Da, uzmi stolicu.
-Možeš? -Da, mogu.
Pomakni monitor ovamo.
-Dobro. -Čekaj.
Stopala. Podići ću ti stopala, tata.
-Zaključaj. -Dobro. Da, obje strane.
Tako?
-Jedan, dva, tri. -Gore.
Dobro.
Da, uključit ću ga straga.
Dobro, evo.
Da. Hvala.
Pazi.
-Možeš? -Da.
-Uključeno je. -Dobro.
Kisik je pun.
Dobro.
Tako.
Bok!
-Što ćemo? -Ne bi trebao jesti.
Družit ćemo se. Gledati film ili utakmicu ili nešto.
Tata…
Titansi su uprskali parlay, ali možemo uhvatiti Billse ako hoćeš.
Hoćeš?
-Okreni se, Christina. -Dobro.
-Dobro.
Hej.
To je bilo grozno.
O, tata.
Molim vas, samo…
-Ovaj zvuk… -Ali, tata…
Čekaj.
Ne možeš!
-Ne. -Ne. Ja…
Ne, pusti me.
Još mi je
preostalo snage.
Dosta šokiranih pogleda.
Dovoljno sam dugo bio u krevetu.
I hvala ti na pokušaju, ali…
ne.
Rachel ti je sestra.
Ona je moja kći.
Nisam je odgojio kao svoju.
Ona jest moja.
Da je krv utjecala na nju,
imala bi vrlo drukčijeg oca.
Imala bi oca poput mog oca.
Moj je tata bio jebeni kreten.
Pa znate to.
Bili smo u rodu,
ali nije mi bio otac.
Nemaš pojma
koliko je Rachel stalo do tebe,
koliko joj značiš.
Kad si otišla na faks, iselila se,
nikad je nisam vidio tako tužnu.
Osim kad se njezina majka razboljela i ostavila nas.
Čekao sam dan
kad ćete obje shvatiti zašto se toliko svađate.
Koliko ste slične.
Želim da pokušate kad me ne bude.
Znam da je bolji odnos moguć.
Povezat ćete se kad umrem, još i više zbog toga.
Jednostavno to znam.
Christina.
Christina…
Znam da nisi dobila zasluženo.
Čuo sam što si rekla o onda kad smo zajedno gledali filmove.
Osim tada nisam ti posvećivao vrijeme.
Niti itko drugi.
Ne znaš koliko mi je žao.
Samo…
Od trenutka kad si mogla hodati
činilo se da nikoga ne trebaš.
Mogla si biti sama.
Kad ti je mama umrla, činila si se dobro.
I trebao sam znati da to nije moguće,
da te jednako boli,
ali toliko sam patio da to nisam vidio.
I onda sam se opet zaljubio. A onda…
Toj tvojoj djevojčici ništa neće nedostajati.
Gledam te i vidim koliko voliš nju i Davida,
i voljet ćeš sljedeće ako odlučiš imati više,
i zahvaljujem ti.
Hvala ti što to radiš bolje od mene,
što radiš više.
Kvragu, koliko volim ovaj grad.
Divim mu se.
Kao žohari i korov, nekako se uvijek izvučemo.
Nedostajat će mi duhovi
i uspomene koje imam u svakoj ulici.
I ja ću uskoro biti među njima.
Imao sam još jednu pravu ljubav osim vaših majki.
Kad sam bio vrlo mlad, to ljeto kad sam se pridružio Obalnoj straži.
Zvala se Bliss.
Znam, ali ime nije neuobičajeno u Irskoj,
a bila je Irkinja
iz Queensa.
Kao i sve vi,
kao vaše majke,
bila je neovisna.
Ali dotad nisam upoznao nikoga poput Bliss.
Zanimalo ju je više toga
nego ikoga koga sam dotad upoznao,
možda otad.
Smatrala je život,
svijet i ljude zanimljivima.
Bilo je opojno biti s njom.
Nisam je se mogao zasititi.
Htio sam vidjeti poput nje.
Nastojao sam vidjeti poput nje.
A onda sam otišao.
Do kraja službe
prestao sam pisati
i kako to bude u životu, samo smo se udaljili.
Zapravo, više se nismo ni sreli ni vidjeli.
Osim jedanput.
U svojim grupama, mimoilazeći se na ulici. Bilo je tako kratko.
Kad sam je uhvatio za ruku i rekao: „Zdravo”,
ona je rekla: „Još me se sjećaš?”
Rekao sam: „Naravno.
Promijenila si mi život.”
Na to se nasmiješila.
Ali malo se osjećam krivim
što sam možda trebao…
Mogao sam se bolje izraziti.
Nije bilo velike lekcije.
Ja…
Znamo da ćemo umrijeti s barem jednim kajanjem.
Ali ja…
Samo želim da znate za tu ljubav.
To je nešto što me iz temelja promijenilo.
Tata?
Oblikovalo me
u osobu koja jesam.
Tata.
-Tata? -Tata!
-Tata? -Tata?
-Osobu… -Tata?
…koja…
-Tata! -Ne.
-Tata. -Tatice!
Tata!
U ZNAK SUĆUTI
VAŽNE INFORMACIJE O SMRTOVNICI
Tate više nema.
Pet malih pačića krenuli su
Dalje preko brda u pustolovinu
Mama patka rekla je Kva kva kva kva
No vratila su se samo četiri pačića
Četiri mala pačića krenula su
Dalje preko brda u pustolovinu
Mama patka rekla je Kva kva kva kva
No vratila su se samo tri pačića
Tri mala pačića krenula su
Dalje preko brda u pustolovinu
Mama patka rekla je Kva kva kva kva
Ali vratila su se samo dva mala pačića
Dva mala pačića krenula su
Dalje preko brda u pustolovinu
Mama patka rekla je Kva kva kva kva
No vratila se samo jedna patkica
Jedno malo pače krenulo je tu
Dalje preko brda u pustolovinu
Mama patka rekla je Kva kva kva kva
Ali nije se vratila nijedna patkica
Kako si, Rach?
Čuo sam vijesti.
Žao mi je.
Držiš se?
Da.
Dobro sam.
Hvala, Victore.
Tužna mama patka krenula je
Preko brda da nađe pačiće
Tata patak rekao je Bip bip bip
Bip!
I sve su se te lude patke vratile.
NJEGOVE TRI KĆERI
Prijevod titlova: Dunja Medaković
NJEGOVE TRI KĆERI